Xarrada-tertúlia el dilluns 22 d'octubre en La Tenda de Tot el Món amb Sonia Guachizaca, presidenta del Comitè del SPP (Símbolo de los Pequeños Productores) d'Equador
22 d’octubre 2018

L'associació ‘La Tenda de Tot el Món’ convoca  la ciutadania a una xarrada-tertúlia per al dilluns 22 d'octubre a les 18 h en la seu de l'associació (Vicente Moliner, 4) del Port Sagunt. _La visión del SPP -Símbolo de los Pequeños Productores- desde la perspectiva de una mujer productora_ és el títol triat, i comptarà amb la presència de Sonia Guachizaca, presidenta del _Símbolo de los Pequeños Productores_ (SPP) d'Equador. 

  

Sonia Guachizaca està de visita en l'estat espanyol per a participar com a ponent en la 12ª Conferència Internacional de Ciutats pel Comerç Just que se celebra a Madrid del 19 al 21 d'octubre, i on exposarà l'experiència de les ciutats llatinoamericanes que participen en el projecte de Ciutats pel Comerç Just. L'activitat a Sagunt s'emmarca dins del projecte Sagunt, Ciutat pel Comerç Just, que desenvolupa ‘La Tenda de Tot el Món’ amb la col·laboració de la delegació de Cooperació Internacional de l'Ajuntament de Sagunt.

  

_Símbolo de los Pequeños Productores_ (SPP) és un dels 5 segells o certificacions que reconeix la WFTO (organització de comerç just). Podem trobar-lo en l'etiqueta de diversos productes com a distintiu que acredita la seua producció “justa”. Va ser creat a partir de la necessitat manifestada per les organitzacions de xicotets productors d'identificar-se i fer-se visibles en el mercat global i en particular en el mercat de Comerç Just. Com ells mateixos manifesten, este segell suposa tindre una “casa i cara pròpia” que identifica la seua forma de treballar, visió, valors i les seues aportacions a la societat i a una economia més humana i que defensa el medi ambient.

  

El SPP llançat per la CLAC (Coordinadora Llatinoamericana i del Carib de Xicotets Productors de Comerç Just) i presentat internacionalment en 2006 durant el Fòrum Internacional de Turisme Solidari i Comerç just celebrat a Chiapas, Mèxic, hui agrupa a més de 100.000 famílies que treballen en les 114 organitzacions camperoles, de tèxtil i artesanes de més de 23 països, a més compten amb 33 empreses que comercialitzen estes productes i 8 entitats certificadores.

  

La realitat de les xicotetes productores de Comerç Just dins del SPP és el tema que debatran el pròxim 22 d'octubre de la mà d'esta experta en la matèria.

  

Sonia Guachizaca és productora de cacau i fruites en _l’Asociación de Pequeños Productores Agropecuarios 10 de febrero_ d'Equador, també presidenta de UROCAL (Unió Regional d'Organitzacions Camperoles del Litoral), promotora comunitària rural i gestora de processos productius per a camperoles i camperols. Sòcia fundadora de la Fundació Nacional de Defensa de Drets Humans (FUNDEHU), així com de la Fundació Producció i Benestar (PROBIEN). L'any 2013 va rebre el reconeixement _Mejor ciudadana emprendedora en fortalecimiento organizacional_ del Govern Autònom Descentralitzat Municipal del Cantó de Chilla, i en 2016 accedix a la secretaria de la Xarxa d'Economia Popular i Solidària provincial de l'Or. ​  

![](/media/actualidad/PublishingImages/Octubre 2018/51_C_spp_2018-Sonia[24322].jpg)  

*   [](http://www.facebook.com/sharer.php?u=https://aytosagunto.es/va/actualitat/xarrada-tertulia-el-dilluns-22-d-octubre-en-la-tenda-de-tot-el-mon-amb-sonia-guachizaca-presidenta-del-comite-del-spp-simbolo-de-los-pequenos-productores-d-equador/ "Facebook")
*   [](http://twitter.com/share?url=https://aytosagunto.es/va/actualitat/xarrada-tertulia-el-dilluns-22-d-octubre-en-la-tenda-de-tot-el-mon-amb-sonia-guachizaca-presidenta-del-comite-del-spp-simbolo-de-los-pequenos-productores-d-equador/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/xarrada-tertulia-el-dilluns-22-d-octubre-en-la-tenda-de-tot-el-mon-amb-sonia-guachizaca-presidenta-del-comite-del-spp-simbolo-de-los-pequenos-productores-d-equador/ "Linked In")
*   [](mailto:?body=https://aytosagunto.es/va/actualitat/xarrada-tertulia-el-dilluns-22-d-octubre-en-la-tenda-de-tot-el-mon-amb-sonia-guachizaca-presidenta-del-comite-del-spp-simbolo-de-los-pequenos-productores-d-equador/)